EkBass/fiwiki-20250220-pages-articles huggingface dataset:
Belorusneft

Belorusneft () eli Belarusnafta () on Valko-Venäjällä toimiva konserniyritys, joka vastaa yhdessä emoyhtiönsä, kemianteollisuuskonserni Belneftehimin kanssa esimerkiksi maan suurimmasta huoltoasemaverkostosta. Belorusneftin oman ilmoituksen mukaan sen jakeluverkostoon kuuluu yli 500 asemaa eli 65 % kaikista Valko-Venäjän huoltoasemista. Yhtiön pääkonttori sijaitsee Homelissa. Belorusneft on yhtiömuodoltaan tuotantoyhteisö ja se on perustettu vuonna 1966. Sen toimialoihin kuuluvat maakaasun ja -öljyn etsintä ja tuotanto (myös ulkomailla), maakaasun prosessointi, lämpöenergian tuotanto (Svetlahorskin lämpövoimala: sähköntuotantokapasiteetti 21 MW, lämmöntuotantokapasiteetti 19 Gcal/h) ja huoltoasematoiminta. Belorusneftin polttoaineen jakeluasemien kanssa kilpailevat esimerkiksi venäläisen Lukoilin valtateiden varsille ja suurkaupunkeihin sijoittuneet huoltoasemat, vaikka niitä ei olekaan lukumääräisesti läheskään yhtä runsaasti. Kuva:Гомель. ПО "Белоруснефть"..JPG|Belorusneft vastaa maan suurimmasta huoltoasemaketjusta. Kuva:Petrol station in Brest province, Belarus.jpg|Belrusneft-huoltamot tunnetaan myös emoyhtiö Belneftehimin nimellä. Kuva:Typical_car_fuels_in_Belarus.jpg|Useimmilla Valko-Venäjän huoltamoilla ei myydä 98-oktaanista bensaa. (80-oktaaninen poistuu valikoimasta kesäkuussa 2013.) ==Lähteet== ==Aiheesta muualla== * Belarus Drills the Deepest Well in CIS (3/2013) (oilandgaseurasia.com) * Belorusneft registers branch in Ecuador and subsidiary in Ukraine (12/2012) (belta.by) * U.S. sanction Belarusneft for cooperation with Iran 3/2011) * Belarusneft begin work in Venezuela (2007) (upi.com) * Yrityksen videoita tai (beloil.by) Luokka:Valkovenäläiset yritykset Luokka:Öljy-yhtiöt Luokka:Homel
Ture Gabriel Bielke

Ture Gabriel Bielke (1684–1763) oli ruotsalainen sotilas ja poliitikko. Hänet kutsuttiin vuonna 1727 valtaneuvoskuntaan, ja hänestä tuli tuolloin yksi merkittävimpiä myssyjohtajia. Hän menetti valtaneuvoksen viran, kun myssyhallitus kukistui 1739.Facta2001, WSOY 1981, 2. osa palsta 498 == Lähteet == Luokka:Ruotsalaiset poliitikot Luokka:Ruotsalaiset sotilaat Luokka:Valtaneuvokset Luokka:Vuonna 1684 syntyneet Luokka:Vuonna 1763 kuolleet
Grit Šadeiko

Grit Šadeiko (s. 29. heinäkuuta 1989 Tallinna) on virolainen moniottelija. Marrakechin alle 18-vuotiaiden MM-kilpailuissa 2005 Šadeiko oli seitsenottelussa seitsemäs pistein 5271. Bydgoszczin alle 20-vuotiaiden MM- kilpailuissa 2008 hän saavutti pronssia 5765 pisteellä. Barcelonan EM- kilpailuissa 2010 hän sijoittui 18:nneksi. Alle 23-vuotiaiden EM-kilpailuissa 2011 Šadeiko voitti kultaa uusilla ennätyspisteillään 6134. Samana vuonna Šadeiko oli Daegun MM-kilpailuissa 24:s pistein 5190. Lontoon olympialaisissa 2012 hän sijoittui 6013 pisteellä 21:nneksi. Moskovan MM-kisoissa 2013 Šadeiko keskeytti viiden lajin jälkeen. Zürichin EM-kisoissa ja Pekingin MM-kisoissa 2015 hän oli 15:s. Rio de Janeiron olympialaisissa 2016 hän keskeytti. Lontoon MM-kilpailuissa 2017 hän sijoittui 13:nneksi ja Berliinin EM-kilpailuissa 2018 12:nneksi. Grit Šadeikon nuorempi sisar, Grete Šadeiko, kilpailee myös seitsenottelussa. == Henkilökohtaiset ennätykset == ;Ulkoradat *200 m: 24,10 (2012) *800 m: 2.14,98 (2018) *100 m aj: 13,28 (2014) *Korkeus: 180 (2018) *Pituus: 635 (2013) *Kuula: 13,89 (2017) *Keihäs: 50,68 (2015) *Seitsenottelu: 6280 NR (2017) ;Sisäradat * 800 m: 2.18,70 (2011) * 60 m aj: 8,25 (2013) * Korkeus: 177 (2011) * Pituus: 621 (2011) * Kuulantyöntö: 12,37 (2011) * Viisiottelu: 4422 (2011) NR = Viron ennätys Lähde == Lähteet == ==Aiheesta muualla== Luokka:Virolaiset yleisurheilun moniottelijat Luokka:Vuonna 1989 syntyneet Luokka:Elävät henkilöt
Lars Magnus Björkenheim

Lars Magnus Björkenheim (ent. Björkman 6. marraskuuta 1793 Tukholma – 25. joulukuuta 1869 Turku) oli suomalainen teollisuudenharjoittaja ja valtiopäivämies.Biografiasampo: Lars Magnus Björkenheim Viitattu 10.4.2021. Björkenheim omisti useita merkittäviä teollisuuslaitoksia, kuten Orisbergin rautaruukin Isossakyrössä, Kimon ruukin Jepualla ja siihen kuuluneen Oravaisten masuunin, Vuojoen kartanon Eurajoella sekä Kellokosken ruukin ja maatilan. Hän kuuluu 1800-luvun suomalaisten maatalousalan ja teollisuuden harjoittajien taitavimpiin. Björkenheim aateloitiin vuonna 1834, ja vuorineuvoksen arvo hänelle myönnettiin 1864.Facta 2001, osa 2, p. 540. WSOY 1981. Björkenheim edusti sukuaan aatelissäädyssä valtiopäivillä 1863–1864 ja 1867. Hän rakennutti Orisbergin kirkon ja pappilan, jotka suunnitteli Carl Ludvig Engel. Hänen tytär Sofia Magdalena Björkenheim avioitui jalkaväenkenraali, kreivi Adolf Aminoffin kanssa.Johan Fredrik, friherre Aminoff Viitattu 14.5.2024 == Lähteet == ==Aiheesta muualla== * Luokka:Suomalaiset yritysjohtajat Luokka:Suomalaiset aateliset Luokka:Suomen suuriruhtinaskunnan aatelissäädyn valtiopäivämiehet Luokka:Vuorineuvokset Luokka:Vuonna 1793 syntyneet Luokka:Vuonna 1869 kuolleet
Timo Hyvönen

Timo Hyvönen (s. 1961 Nokia, Suomi) on suomalainen kauppatieteilijä. Hän toimii laskentatoimen professorina Tampereen yliopistossa 1.8.2015 alkaen. Ennen nykyistä työtehtäväänsä Hyvönen toimi määräaikaisena laskentatoimen professorina Turun yliopistossaUTUonline (1. toukokuuta 2011 – 31. joulukuuta 2015). Hyvönen on toiminut aiemmin (vuodesta 2000 lähtien) myös laskentatoimen ja rahoituksen lehtorina Tampereen yliopistossa.Tampereen yliopisto Hyvönen suoritti kauppatieteiden lisensiaatin tutkinnon Tampereen yliopistossa, ja hänen väitöskirjansa Exploring Management Accounting Change in ERP Context – Four Perspectives (suom. Johdon laskentatoimen muuttuminen ERP-järjestelmän käyttöönotossa) tarkastettiin vuonna 2010. == Julkaisuja == * Exploring Management Accounting Change in ERP Context – Four Perspectives. Acta Universitatis Tamperensis; 1506, Tampere University Press, Tampere 2010. ISBN 978-951-44-8023-2, ISSN 1455-1616. == Lähteet == Luokka:Suomalaiset kauppatieteilijät Luokka:Turun yliopiston professorit Luokka:Vuonna 1961 syntyneet Luokka:Elävät henkilöt Luokka:Suomalaiset professorit
Hayri Sezgin

Hayri Sezgin (19. tammikuuta 1961 Razgrad, Bulgaria – 5. toukokuuta 2013 Istanbul) oli turkkilainen vapaapainija. Sezgin aloitti painiuransa synnyinmaassaan Bulgariassa. Hän sijoittui sarjassa 100 kg neljänneksi Los Angelesin kesäolympialaisissa 1984. Soulissa 1988 hän ei selviytynyt sijoitusotteluihin. Tokion MM-kilpailuissa 1990 Sezgin voitti MM-pronssia sarjassa 130 kg. EM-kilpailuista hän saavutti hopeaa Ankarassa 1989 ja pronssia Leipzigissa 1985. Lisäksi hän sijoittui EM-kilpailuissa kolme kertaa neljänneksi ja MM-kilpailuissa kahdesti viidenneksi. Balkanin-mestaruuden Sezgin voitti vuonna 1981 ja Välimeren kisat vuonna 1987. Balkanin kisoista hän saavutti hopeaa vuonna 1981.Hayri Sezgin Bio, Stats and Results Sezgin kuoli Istanbulissa 5. toukokuuta 2013, 52-vuotiaana. Hän sai sydänkohtauksen ollessaan valmentamassa nuoria painijoita. == Lähteet == * Hayri Sezgin Bio, Stats and Results Olympics at Sports-Reference.com * Sezgin, Hayri (TUR) iat.uni-leipzig.de * Sezgyn, Ayik (TUR) iat.uni-leipzig.de === Viitteet === Luokka:Turkkilaiset vapaapainijat Luokka:Vuonna 1961 syntyneet Luokka:Vuonna 2013 kuolleet
Thalassodromeus

Thalassodromeus oli suuri Pterodactyloidea-alalahkoon kuulunut lentolisko. Suvun tyyppilaji on Thalassodromeus sethi, joka on ainut tunnistettu laji suvussa. Thalassodromeus sethi eli varhaisliitukaudella 110 miljoonaa vuotta sitten koillis-Brasiliassa. Suvun tieteellinen nimi tulee kreikan sanoista thalasse, "meri" ja dromaios, "juoksija" viitaten oletettuun saksinokkamaiseen pyydystystapaan, mikä myöhemmin on osoitettu anatomisesti mahdottomaksi. Lajin nimi "sethi" taas viittaa egyptiläiseen jumalaan Seth samankaltaisen päänmuodon takia. André Jacques Veldmeijer kuitenkin ehdotti, että lajin nimeäjä Alexander Kellner olisi sekoittanut Seth- ja Amon-jumalat. == Ulkonäkö ja koko == Thalassodromeus sethin siipienväli oli 4,5 metriä ja pääkallo 1,42 metriä pitkä. T. sethillä oli huomattava, suuri heltta, jonka tarkoitusta ei tiedetä. Heltan on arveltu auttaneen soihdinmenoissa, lajintunnistuksessa tai lämmönsäätelyssä. == Lähteet == Luokka:Lentoliskot
Abel Kiprop Mutai

Abel Kiprop Mutai (s. 2. lokakuuta 1988) on kenialainen kestävyysjuoksija, joka on erikoistunut estejuoksuun. Mutai voitti 2 000 metrin estejuoksun alle 18-vuotiaiden MM-kilpailuissa 2005. Lontoon olympialaisissa 2012 hän sijoittui kolmanneksi ajalla 8.19,73. 3 000 metrin estejuoksussa hänen ennätyksensä on toukokuussa 2012 Roomassa juostu 8.01,67. ==Lähteet== * ==Viitteet== Luokka:Kenialaiset estejuoksijat Luokka:Kenialaiset olympiamitalistit Luokka:Vuonna 1988 syntyneet Luokka:Elävät henkilöt
Michael Tinsley

Michael Tinsley (s. 21. huhtikuuta 1984 Little Rock, Arkansas) on yhdysvaltalainen yleisurheilija. Hän kilpaili urallaan 400 metrin aitajuoksussa. == Ura == Tinsley sijoittui kolmanneksi Yhdysvaltain ulkoratojen mestaruuskilpailuissa vuonna 2010 ajalla 48,46 sekuntia. Hän voitti vuonna 2012 Yhdysvaltain olympiakarsinnan ja ansaitsi paikan olympiajoukkueessa. Tinsley voitti olympialaisissa alkueränsä ajalla 49,13 sekuntia. Semifinaalissa hän juoksi oman kauden parhaan aikansa 48,13. 6. elokuuta hän sijoittui finaalissa hopealle juoksemalla ennätyksensä 47,91. Sitä ennen hänen ennätyksensä oli 48,02 vuodelta 2007. Tinsley voitti Yhdysvaltojen-mestaruuden 2013. Moskovan MM-kilpailuissa hän sai hopeaa ennätyksellään 47,70. Hän hävisi kilpailun voittaneelle Jehue Gordonille vain sadasosasekunnin. Tinsley sijoittui kahdeksanneksi Pekingin MM-kilpailuissa 2015. Hän sijoittui 2016 Yhdysvaltojen-mestaruuskilpailuissa kolmanneksi. Rio de Janeiron olympialaisissa hän karsiutui alkuerissä. == Lähteet == Luokka:Yhdysvaltalaiset 400 metrin aitajuoksijat Luokka:Yhdysvaltalaiset olympiamitalistit Luokka:Vuonna 1984 syntyneet Luokka:Elävät henkilöt
Papuankotka

Papuankotka (Aquila gurneyi) on kotkien sukuun kuuluva lintu. Sitä tavataan Molukeilla, Indonesiassa ja Uudessa-Guineassa. Tarkkaa tietoa sen määristä ei ole, mutta määrän arvioidaan olevan vähenemässä elinalueiden tuhoutumisen ja heikkenemisen vuoksi. ==Elinalue== Sen elinpiiriä ovat subtrooppiset ja trooppiset alavat metsätBirdlife.org viitattu .13.6.2013 sademetsät, suometsät ja niiden lähellä viljellyt ja ranta-alueet. ==Kuvaus== Tämä on melko suuri kotkalaji, joskin Aquilan suvussa keskikokoinen. Sen pääväritys on tummanruskea tai musta, ja alapuoli on vaalea lentosiipiä ja pyöreähköä pyrstöä myöten. Sen ruumiin pituus on 74–86 cm ja siipiväli 165–190 cm. Erään nuoren linnun on kerrottu painaneen 3,06 kg. Naaraat ovat koiraita kookkaampia. Siivet ovat sen liitäessä vaakasuorassa. Se syö nisäkkäitä, esimerkiksi kuskuksia. ==Lähteet== Luokka:Kotkat
Kalervo Palsa ja kuriton käsi

Kalervo Palsa ja kuriton käsi (työnimiä Palsa ja Koko puu kuvia täynnä Viitattu 19.11.2013.) on Pekka Lehdon ohjaama fiktioelokuva taiteilija Kalervo Palsasta. Elokuva kuvattiin vuonna 2005, ja sen suunniteltu ensi-ilta oli syksyllä 2006, mutta Lehto ei saanut elokuvalle sopivaa levityssopimusta. Se esitettiin ensimmäisen kerran vasta vuoden 2013 Sodankylän elokuvajuhlilla ja syyskuussa 2013 Rakkautta ja Anarkiaa -festivaalilla. Elokuvateatterilevitykseen elokuvan oli määrä tulla marraskuussa 2013, mutta teatteriensi-iltaa siirrettiin helmikuuhun 2014 muiden suomalaisten taide- elokuvien runsaan tarjonnan vuoksi. Tammikuun 2014 lopulla ensi-iltaa lykättiin jälleen tarkoituksena julkaista elokuva yhtä aikaa sekä elokuvateattereissa että digitaalisessa muodossa syksyllä 2014. Elokuvan ensi- ilta oli lopulta 12. syyskuuta 2014 levitysnimellä Palsa. Elokuva keräsi ensi- iltaviikonloppunaan hieman yli 400 katsojaa. Lehto on suunnitellut elokuvan laajentamista trilogiaksi, jonka myöhemmissä osissa käsiteltäisiin kirjailija Timo K. Mukkaa ja kuvataiteilijaa Reidar Särestöniemeä. ==Rooleissa== * Janne Reinikainen – Kalervo, Tex Willer * Antti Raivio – isoveli, Kit Carson * Markku Peltola – isä, intiaanipäällikkö * Maria Järvenhelmi – Maija * Tiina Weckström - äiti, kreivi Tott ==Lähteet== == Aiheesta muualla == * Kalervo Palsa ja kuriton käsi - Yle Areena * Ylioppilaslehti: Oudon Suomen äänitorvi * Helsingin Sanomat: Kalervo Palsan kolmas tuleminen * Saarinen, Mikael: ”Kalervo Palsa ja kuriton käsi”, Filmihullu 5/2013 * Elokuva-arvio Episodi- sivustolla, 11.9.2014 Luokka:Pekka Lehdon ohjaamat elokuvat Luokka:Suomalaiset elämäkertaelokuvat Luokka:Suomalaiset mustavalkoelokuvat Luokka:Vuoden 2013 suomalaiset elokuvat Luokka:Vuoden 2005 suomalaiset elokuvat
Hydroksinaftolisininen

Hydroksinaftolisininen (C20H11N2O11S3Na3) on atsoväriaine, jota käytetään analyyttisessä kemiassa muun muassa kompleksometrisenä indikaattorina kompleksometrisissä titrauksissa. Hydroksinaftolisinistä valmistetaan 4-amino-3-hydroksi-4-naftaleenisulfonihapon diatsoniumsuolan ja R-hapon natriumsuolan atsokytkentäreaktiolla. ==Käyttö== Hydroksinaftolisinistä käytetään erityisesti maa-alkalimetallipitoisuuksien määrittämiseen. Se toimii indikaattorina erityisesti veden kovuuden eli veden sisältämän kalsium- ja magnesiumpitoisuuden määrityksessä. Hydroksinaftolisininen muodostaa metalli- ionien kanssa emäksisissä olosuhteissa punaisen kompleksin. Titratessa EDTA:lla hydroksinaftolisininen vapautuu ja liuoksen väri muuttuu siniseksi. Hydroksinaftolisinistä voidaan käyttää myös maa-alkalimetallien ja lantanoidien pitoisuuden määrittämiseen spektrofotometrisesti. ==Lähteet== Luokka:Indikaattorit
Ajojahti

Ajojahti voi tarkoittaa: *Ajojahti (Gosudarstvennyi prestupnik), Nikolai Rozantsevin elokuva vuodelta 1964 *Ajojahti (Le Samouraï), Jean-Pierre Melvillen ohjaama ranskalais-italialainen elokuva vuodelta 1967 *Ajojahti (La mala ordina), Fernando Di Leon ohjaama elokuva vuodelta 1972 *Ajojahti (First Blood), David Morrellin romaani vuodelta 1972 *Ajojahti (Dance of the Dwarfs), Gus Trikonisin ohjaama elokuva vuodelta 1983 *Ajojahti (Inescapable), Ruba Naddan ohjaama elokuva vuodelta 2012 *Ajojahti (Patriots Day), Peter Bergin ohjaama elokuva vuodelta 2016 *Ajojahti Maltalla (Final Justice), vuoden 1985 elokuva *Armoton ajojahti (The Last Hard Men), vuoden 1976 elokuva *Heat – ajojahti (Heat), vuoden 1995 elokuva *Kuoleman ajojahti (Death Hunt), vuoden 1981 elokuva *Raivoisa ajojahti (Southern Comfort), vuoden 1981 elokuva *Verinen ajojahti (Le bar du téléphone), vuoden 1980 elokuva.
Olavio López Duque

Olavio López Duque (6. helmikuuta 1932 Manizales – 11. kesäkuuta 2013) oli kolumbialainen roomalaiskatolinen piispa. Hän liittyi augustinolaisiin rekollekteihin 28. syyskuuta 1947 ja sai pappisvihkimyksensä 30. lokakuuta 1955. López Duque nimitettiin 30. toukokuuta 1977 Casanaren apostoliseksi vikaariksi sekä Strongolin titulaaripiispaksi, ja piispaksi vihkiminen seurasi 7. elokuuta. Pääkonsekraattorina toimi Eduardo Martínez Somalo, jota avustivat Rubén Buitrago Trujillo ja Arturo Salazar Mejia.Catholic-Hierarchy.org: Bishop Olavio López Duque, O.A.R. López Duque erosi tehtävistään apostolisena vikaarina 29. lokakuuta 1999. == Lähteet == Luokka:Kolumbialaiset papit Luokka:Katoliset piispat Luokka:Vuonna 1932 syntyneet Luokka:Vuonna 2013 kuolleet
Edward Aloysius Fitzgerald

Edward Aloysius Fitzgerald (13. helmikuuta 1893 Cresco, Iowa – 31. maaliskuuta 1972) oli yhdysvaltalainen roomalaiskatolinen piispa. Hänet vihittiin papiksi Dubuquen arkkihiippakuntaan 25. heinäkuuta 1916 ja nimitettiin Dubuquen vihkipiispaksi sekä Cantanuksen titulaaripiispaksi 3. elokuuta 1946. Piispaksi vihkiminen seurasi 12. syyskuuta. Pääkonsekraattorina toimi Henry Patrick Rohlman, jota avustivat Louis Benedict Kucera ja Leo Binz.Catholic- Hierarchy.org: Bishop Edward Aloysius Fitzgerald Fitzgerald sai 20. lokakuuta 1949 nimityksen Winonan piispaksi Minnesotaan. Hän jäi eläkkeelle 8. tammikuuta 1969, jolloin hänet nimitettiin vielä Zertan titulaaripiispaksi. Hän erosi myös titulaarihiippakunnan johdosta 31. joulukuuta 1970. Hän osallistui Vatikaanin toiseen kirkolliskokoukseen. == Lähteet == Luokka:Yhdysvaltalaiset katoliset piispat Luokka:Vuonna 1893 syntyneet Luokka:Vuonna 1972 kuolleet
John Linus Paschang

John Linus Paschang (5. lokakuuta 1895 Hemingford – 21. maaliskuuta 1999) oli Nebraskan osavaltiossa toiminut yhdysvaltalainen roomalaiskatolinen piispa. Hänet vihittiin papiksi Omahan hiippakuntaan 12. kesäkuuta 1921 ja nimitettiin Grand Islandin hiippakunnan johtoon 28. heinäkuuta 1951. Piispaksi vihkiminen seurasi 9. lokakuuta. Pääkonsekraattorina toimi Gerald Thomas Bergan, jota avustivat Louis Benedict Kucera ja Edward Joseph Hunkeler. Paschang asetettiin virkaansa 11. lokakuuta.Catholic-Hierarchy.org: Bishop John Linus Paschang Paschang osallistui Vatikaanin toiseen kirkolliskokoukseen. Hän jäi eläkkeelle 25. heinäkuuta 1972. == Lähteet == Luokka:Yhdysvaltalaiset katoliset piispat Luokka:Vuonna 1895 syntyneet Luokka:Vuonna 1999 kuolleet Luokka:Yli satavuotiaiksi eläneet yhdysvaltalaiset
Misael Vacca Ramírez

Misael Vacca Ramírez (s. 5. marraskuuta 1955 Somondoco) on kolumbialainen roomalaiskatolinen piispa. Hänet vihittiin papiksi Tunjan arkkihiippakuntaan 3. joulukuuta 1983 ja nimitettiin Yopalin hiippakunnan johtoon 22. kesäkuuta 2001. Piispaksi vihkiminen seurasi 8. elokuuta. Pääkonsekraattorina toimi Beniamino Stella, jota avustivat Luis Augusto Castro Quiroga ja José Vicente Huertas Vargas.Catholic-Hierarchy.org: Bishop Misael Vacca Ramirez == Lähteet == Luokka:Kolumbialaiset papit Luokka:Katoliset piispat Luokka:Vuonna 1955 syntyneet Luokka:Elävät henkilöt
José Vicente Huertas Vargas

José Vicente Huertas Vargas (12. huhtikuuta 1940 Ramiriqui – 10. elokuuta 2023) oli kolumbialainen roomalaiskatolinen piispa. Hänet vihittiin papiksi 11. helmikuuta 1967 ja nimitettiin Garagoan hiippakunnan johtoon 23. kesäkuuta 2000. Piispaksi vihkiminen seurasi 4. elokuuta. Pääkonsekraattorina toimi Beniamino Stella, jota avustivat Luis Augusto Castro Quiroga ja Alvaro Raúl Jarro Tobos.Catholic-Hierarchy.org: Bishop José Vicente Huertas Vargas == Lähteet == Luokka:Kolumbialaiset papit Luokka:Katoliset piispat Luokka:Vuonna 1940 syntyneet Luokka:Vuonna 2023 kuolleet
Mario Eusebio Mestril Vega

Mario Eusebio Mestril Vega (s. 5. maaliskuuta 1940 Nuevitas) on kuubalainen roomalaiskatolinen piispa. Hänet vihittiin papiksi Camagüeyn hiippakuntaan 4. elokuuta 1964 ja nimitettiin Camagüeyn vihkipiispaksi sekä Cediaen titulaaripiispaksi 16. marraskuuta 1991. Piispaksi vihkiminen seurasi 9. helmikuuta 1992. Pääkonsekraattorina toimi Adolfo Rodríguez Herrera, jota avustivat Faustino Sainz Muñoz ja Pedro Claro Meurice Estiu.Catholic- Hierarchy.org: Bishop Mario Eusebio Mestril Vega Mestril Vega sai 2. helmikuuta 1996 nimityksen Ciego de Avilan piispaksi. == Lähteet == Luokka:Kuubalaiset papit Luokka:Katoliset piispat Luokka:Vuonna 1940 syntyneet Luokka:Elävät henkilöt
Juan García Rodríguez

Juan García Rodríguez (s. 11. heinäkuuta 1948 Camagüey) on kuubalainen roomalaiskatolinen arkkipiispa. Hänet vihittiin papiksi Camagüeyn hiippakuntaan 25. tammikuuta 1972 ja nimitettiin sen vihkipiispaksi sekä Gummi in Proconsularin titulaaripiispaksi 15. maaliskuuta 1997. Piispaksi vihkiminen seurasi 7. kesäkuuta. Pääkonsekraattorina toimi Adolfo Rodríguez Herrera, jota avustivat Mario Eusebio Mestril Vega ja Emilio Aranguren Echeverria.Catholic- Hierarchy.org: Archbishop Juan García Rodríguez García Rodríguez sai 10. kesäkuuta 2002 nimityksen Camagüeyn arkkipiispaksi. == Lähteet == Luokka:Kuubalaiset papit Luokka:Katoliset arkkipiispat Luokka:Vuonna 1948 syntyneet Luokka:Elävät henkilöt
Henry Patrick Rohlman

Henry Patrick Rohlman (17. maaliskuuta 1876 Appelhausen – 13. syyskuuta 1957) oli saksalaissyntyinen yhdysvaltalainen roomalaiskatolinen arkkipiispa. Hänet vihittiin papiksi 21. joulukuuta 1901 ja nimitettiin Davenportin hiippakunnan johtajaksi Iowaan 20. toukokuuta 1927. Piispaksi vihkiminen seurasi 25. heinäkuuta. Pääkonsekraattorina toimi James John Keane, jota avustivat Edmond Heelan ja Thomas William Drumm.Catholic-Hierarchy.org: Archbishop Henry Patrick Rohlman Rohlman sai 15. kesäkuuta 1944 nimityksen Dubuquen koadjuuttoriarkkipiispaksi ja Macran titulaariarkkipiispaksi. Hänestä tuli 11. marraskuuta 1946 Dubuquen arkkipiispa, jona hän toimi, kunnes jäi eläkkeelle 2. joulukuuta 1954. Eläkkeellejäämispäivänään Rohlman sai vielä nimityksen Cotradan titulaariarkkipiispaksi. == Lähteet == Luokka:Yhdysvaltalaiset katoliset arkkipiispat Luokka:Vuonna 1876 syntyneet Luokka:Vuonna 1957 kuolleet
Finngulf LNG

Finngulf LNG oli suomalaisen kaasuyhtiö Gasumin hanke, jossa suunniteltiin suuren nesteytetyn maakaasun eli LNG:n tuontiterminaalin rakentamista Etelä- Suomeen, kunnes Gasum perui hankeen vuonna 2015. Terminaalissa LNG olisi höyrystetty kaasuksi ja syötetty Suomen maakaasuverkostoon. Lisäksi LNG:tä olisi voitu toimittaa terminaalista nestemäisessä muodossa proomuilla tai säiliöautoilla uusiin käyttökohteisiin, kuten laivojen polttoaineeksi tai teollisuuden käyttöön. Terminaalin yhteyteen olisi tullut myös LNG:n varastosäiliö. Terminaalihankkeen YVA-arviointiselostus valmistui toukokuussa 2013.https://www.gasum.fi/kaasuverkostot/finngulflng/Sivut/YVA-selostus.aspx Uudenmaan ELY-keskus totesi lausunnossaan syyskuussa 2013, että arviointimenettely on riittävä ja täyttää sille asetetut sisältövaatimukset.http://www.ely- keskus.fi/web/ely/aiheet/-/journal_content/56/13166/1073442?p_p_auth=UaW32cHS Terminaali olisi tullut Inkoon Joddböleen tai Porvoon Tolkkisiin.https://www.gasum.fi/KAASUVERKOSTOT/FINNGULFLNG/Sivut/default.aspx Terminaalin sijoituspaikkaan ja kokoluokkaan olisi vaikuttanut kaasuyhteys Baltiaan ja EU-tuki, joka hankkeelle olisi mahdollisesti myönnetty.http://www.hs.fi/talous/a1369014805291 Gasumin tavoitteena oli investointipäätöksen tekeminen terminaalin rakentamisesta vuonna 2014. Gasum perui hankeen lokakuussa 2015. == Katso myös == * Balticconnector == Lähteet == Luokka:Maakaasu
Markku Jutila

Markku Jutila (s. 9. helmikuuta 1966) on tamperelainen jääkiekkoilija, joka pelasi puolustajana Tampereen Tapparassa SM-liigaa kausilla 1986–1988 yhteensä 21 otteluahttp://www.eliteprospects.com/player.php?player=82364. Hänen veljensä Timo Jutila on tunnettu maajoukkuejääkiekkoilija. == Lähteet == Luokka:Suomalaiset jääkiekkoilijat Luokka:Vuonna 1966 syntyneet Luokka:Elävät henkilöt
Gunnar af Björkesten

Sune Gunnar Lorenz af Björkesten (18. maaliskuuta 1912 Helsinki – 25. tammikuuta 1974 Helsinki) oli suomalainen lääkäri. Hän oli vuosina 1963–1973 Helsingin yliopiston neurokirurgian professoriFacta 2001, osa 2, p. 541. WSOY 1981. ja HYKSin neurokirurgisen osaston ylilääkäri. Af Björkesten valmistui lääketieteen lisensiaatiksi Helsingin yliopistosta 1938. Hän hakeutui kirurgiapulaislääkäriksi Suomen Punaisen Ristin sairaalaan 1939 ja toimi talvi- ja jatkosodan aikana mm. sen ympärille muodostetussa Punaisen Ristin Sotasairaalassa (jatkosodan aikana nimitys oli 54. Sotasairaala) sekä osaksi myös rintamaoloissa, taistelujen painopistealueille sijoitettujen ns. kallo- aivo-osastojen lääkärinä mm. Joensuussa ja Punkaharjulla ja sai runsaasti kokemusta aivojen ja hermoston sotavammoista, joista hän myös julkaisi. Hänen sotilasarvonsa oli lääkintämajuri. Erikoislääkärin oikeudet af Björkesten sai kirurgiassa 1945 ja neurokirurgiassa 1952. Hän väitteli lääketieteen ja kirurgian tohtoriksi 1947. Sotien jälkeen af Björkesten toimi apulaislääkärinä, alilääkärinä ja apulaisopettajana Suomen Punaisen Ristin sairaalan neurokirurgisella osastolla sekä hankki neurokirurgista lisäkoulutusta myös Ruotsissa.Heikel, Per-Erik & Mikkola, Antero (toim.) 1957: Suomen lääkärit 1957 – Finlands läkare 1957. Helsinki: Suomen lääkäriliitto. Vuosien ajan hän oli Suomessa neurokirurgian johtava asiantuntija ja alan ensimmäinen varsinainen professori. Hän oli kiinnostunut erityisesti aneurysmakirurgiasta. Vuodesta 1972 hän oli Suomen lääkäriliiton kunniajäsen. Gunnar af Björkestenin puoliso vuodesta 1938 oli Inga-Lisa Liljequist. Heille syntyi kolme lasta, joista vanhin on arkkitehti Gunnel Adlercreutz. == Lähteet == ==Kirjallisuutta== * * Luokka:Suomalaiset neurokirurgit Luokka:Helsingin yliopiston professorit Luokka:Vuonna 1912 syntyneet Luokka:Vuonna 1974 kuolleet Luokka:Suomalaiset professorit Luokka:Suomalaiset aateliset
Atreenalin Seikkailupuisto Saimaa

Atreenalin Seikkailupuisto Saimaa on Lappeenrannassa, Rauhan kylässä sijaitseva, syksyllä 2012 avattu seikkailuhuvipuisto. Puistossa liikutaan puihin rakennettuja ratoja pitkin valjaat päällä vaijeriin kytkettynä ja kypärä päässä. Atreenalin on suurin vaijeriseikkailupuisto Suomessa. Puistossa on viisi erilaista ja eritasoista rataa sekä lisäksi kaksi harjoittelurataa ja lastenmaa. Radat on rakennettu puihin siten, etteivät ne vahingoita puita eivätkä estä niitä kasvamasta. Puiston radat koostuvat erilaisista puiden väliin rakennetuista tehtävistä eli rataosuuksista. Niitä voivat olla esimerkiksi vaijerin päällä kävely, heiluvien puupalikoiden päällä kävely, liukuminen puulta toiselle lumilautaa muistuttavan laudan päällä seisten tai köydessä roikkuen, alareunastaan vapaasti roikkuvissa verkoissa kiipeäminen, kiipeilyseinää tai narutikkaita pitkin kiipeäminen sekä tarzanhyppy, jossa heilahdetaan verkkoon köydessä roikkuen. Jokaiselle rataosuudelle on rakennettu varmistussysteemi, esimerkiksi noin rinnan korkeudella kulkeva vaijeri tai lenkit, joihin valjaisiin kiinnitetyt karabiinerit laitetaan. Lastenmaa on rakennettu puiden väliin samaan tapaan kuin muutkin puiston radat, mutta se on matalammalla ja varmistussysteemi on yksinkertaisempi. Puistossa seikkaileminen ei sovi liikuntaesteisille. Helpoimmat radat sopivat yli 130 cm pitkille, lastenmaa pienemmillekin. Vaikeimmat radat eivät tavallisesti ole helppoja edes hyväkuntoisille aikuisille. == Tietoja alueesta == * Alueen koko: 3 hehtaaria * Reittejä yhteensä: 5 kpl * Rataosuuksia yhteensä: 71 kpl * Reitistön pituus yhteensä: 1, 5 km * Vaijeriliukujen määrä: 11 kpl * Vaijeriliukujen pituus yhteensä: 860 m * Pisin yksittäinen liuku: 230 m Reitit Pituus Korkeuserot Rataosuudet Poistumistiet Vaikeusaste Discovery 149 m 1,6-4,5 m 12 0 Green 1 Family 1 318 m 2,9 -7,2 m 15 1 Green 2 Family 2 356 m 2,9-7,2 m 16 1 Green 2 Adventure 544 m 5,2-14 m 17 2 Blue Sport 256 m 8,0-13,8 m 13 2 Red == Aiheesta muualla == * Atreenalin Seikkailupuisto Saimaan kotisivut Luokka:Suomen huvipuistot Luokka:Lappeenrannan nähtävyydet
Sigurd Björkstén

Sigurd Ragnar Björkstén (12. elokuuta 1897 Tampere – 25. kesäkuuta 1968 Landskrona, Ruotsi) oli suomalainen Helsingin yliopiston oikeustieteen professori ja Göteborgin kauppakorkeakoulun opettaja, myöhemmin pappi Hän valmistui ylioppilaaksi 1916, lakitieteen kandidaatiksi 1922 ja lakitieteen lisensiaatiksi ja tohtoriksi 1925. == Teoksia == * Das Wassergebiet Finnlands in völkerrechtlicher Hinsicht, Helsingin yliopiston väitöskirja. Societas geographica Fenniae, Helsingfors 1925 * Suomen aluevesien ulottuvaisuus kansainvälisen oikeuden kannalta katsoen. 1926 * Statsrådet i Finland från konstitutionell synpunkt. Söderström, Helsingfors 1929 * Något om nonaggressionsfördrag. Pro iure nationum 11. Helsingfors 1933 * Sanktionsproblemet. Pro iure nationum 12. Helsingfors 1936 * Nationernas förbund och världskriget. Pro iure nationum 13. Helsingfors 1936 * Kansainvälinen oikeus. WSOY 1937 * Lausunto valtion osallistumisesta siirtoväelle annettavan korvauksen suorittamiseen. Suomen teollisuusliitto, Helsinki 1945 * Den vita viljan : fredsproblemet genom tiderna. Nordisk kultur, Göteborg 1948 == Lähteet == Luokka:Suomalaiset papit Luokka:Suomalaiset oikeustieteilijät Luokka:Helsingin yliopiston professorit Luokka:Vuonna 1897 syntyneet Luokka:Vuonna 1968 kuolleet Luokka:Suomalaiset professorit
Daniel Cohalan (Corkin piispa)

Daniel Cohalan (14. heinäkuuta 1858 Kilmichael – 24. elokuuta 1952) oli irlantilainen roomalaiskatolinen piispa. Hänet vihittiin papiksi Corkin hiippakuntaan 25. heinäkuuta 1882 ja nimitettiin Corkin vihkipiispaksi sekä Vagan titulaaripiispaksi 25. toukokuuta 1914. Piispaksi vihkiminen seurasi 7. kesäkuuta. Pääkonsekraattorina toimi John Mary Harty, jota avustivat Richard Alphonsus Sheehan ja Nicolas Donnelly.Catholic-Hierarchy.org: Bishop Daniel Cohalan 29\. elokuuta 1916 Cohalan sai nimityksen Corkin piispaksi, jona hän toimi, kunnes kuoli 94-vuotiaana virassa. == Lähteet == Luokka:Irlantilaiset papit Luokka:Katoliset piispat Luokka:Vuonna 1858 syntyneet Luokka:Vuonna 1952 kuolleet
Daniel Cohalan

Daniel Cohalan on ollut seuraavien henkilöiden nimenä: * Daniel Cohalan, Corkin piispa (1858–1952) * Daniel Cohalan, Waterford and Lismoren piispa (1884–1965)
Valotehofunktio

Valotehofunktio tai valon tehojakauma kuvaa keskimääräisen ihmisen silmän valoherkkyyttä aallonpituuden funktiona. Vuonna 1924 CIE määritteli V(\lambda)\, valotehofunktion fotooppiselle näölle ja vuonna 1951 V'(\lambda)\, skotooppiselle eli hämäränäölle. Funktiot perustuvat koehenkilöille tehtyihin mittauksiin. CIE V(\lambda)\, valotehofunktio on \overline{y}(\lambda) värinsovitusfunktio CIE 1931 XYZ -väriavaruudessa. ==Testimetodit== Valotehofunktio määriteltiin neljästä eri tutkimuksesta saadusta datasta. Mahdollisia testimetodeja oli kaksi: kirkkauden sovitus ja välkkyfotometria. Kirkkaussovituksessa koehenkilö katsoo kahtia jaettua kenttää, joista toisessa on esimerkiksi valkoinen referenssivalo ja toisessa punainen sovitettava valo. Koehenkilön on punaisen valon kirkkautta säätämällä sovitettava kirkkaus vastaamaan valkoisen kentän valoa. Välkkyfotometriamenetelmällä koehenkilö katsoo kahtia jaettua kenttää, joiden valot välkkyvät jollain nopeudella, esimerkiksi 17 Hz. Koehenkilön tehtävä on säätää sovitettavan valon kirkkautta, kunnes välkkymistä ei enää huomaa. Testisovituksia tehdään riittävä määrä kattaen kaikki valon aallonpituudet. == Lähteet == * === Viitteet === Luokka:Funktiot Luokka:Näkö
Hans Blomberg

Hans Blomberg (s. 18. joulukuuta 1919 Helsinki – 5. marraskuuta 2006 Espoo) oli Teknillisen korkeakoulun professori. Hän oli siellä vuodesta 1956 teoreettisen sähkötekniikan professori ja sen jälkeen Valtion teknillisen tutkimuskeskuksen (VTT) sähkötekniikan laboratorion johtaja 1962–1972.Facta2001, WSOY 1981, 2. osa, palsta 556 Blomberg valmistui diplomi- insinööriksi 1943 ja oli sen jälkeen VTT:n tutkijana. Hän väitteli tekniikan tohtoriksi 1953. Vuodesta 1956 hän oli TKK:n vaihtuvassa ruotsinkielisessä professorinvirassa opetusalana teoreettinen sähkötekniikka. Vuosina 1981–1985 hän toimi TKK:n opetusasioista vastaavana vararehtorina. Hän jäi eläkkeelle 1985.Autmaatioväylä-lehti == Lähteet == Luokka:Suomalaiset insinöörit Luokka:Teknillisen korkeakoulun professorit Luokka:Vuonna 1919 syntyneet Luokka:Vuonna 2006 kuolleet Luokka:Suomalaiset professorit Luokka:VTT
Francis George Adeodatus Micallef

Francis George Adeodatus Micallef (17. joulukuuta 1928 Birkirkara – 3. tammikuuta 2018) oli maltalainen, Kuwaitissa toiminut roomalaiskatolinen piispa. Hänet vihittiin paljasjalkaisten karmeliittojen papiksi 9. toukokuuta 1954 ja nimitettiin Kuwaitin apostoliseksi vikaariksi sekä Tinis in Proconsularin titulaaripiispaksi 5. marraskuuta 1981. Piispaksi vihkiminen seurasi 6. tammikuuta 1982. Pääkonsekraattorina toimi paavi Johannes Paavali II, jota avustivat Eduardo Martínez Somalo ja Lucas Moreira Neves. Micallef asetettiin virkaansa 15. tammikuuta. Micallef jäi eläkkeelle 14. heinäkuuta 2005. == Lähteet == Luokka:Maltalaiset papit Luokka:Katoliset piispat Luokka:Karmeliitat Luokka:Vuonna 1928 syntyneet Luokka:Vuonna 2018 kuolleet
Unryū

Unryū () oli keisarillisen Japanin laivaston Unryū-luokan lentotukialus toisessa maailmansodassa. == Valmistus == Alus tilattiin Yokosukan laivastontelakalta, missä köli laskettiin 1. elokuuta 1942. Se laskettiin vesille 25. syyskuuta 1943 ja otettiin palvelukseen 6. elokuuta 1944.Gardiner 1987, s. 184. == Palvelus == Alus kuljetti lyhyen uransa aikana aseita ja lentokoneita Filippiineille. Se oli 19. joulukuuta 1944 Etelä-Kiinan merellä, kun Yhdysvaltain laivaston sukellusvene USS Redfishin laukaisema torpedo osui alukseen aiheuttaen voimakkaan räjähdyksen. Alus upposi vieden mukanaan 1 239 merimiestä, mukaan lukien laivan kapteeni Kaname Konishin. Vain 147 miestä selvisi elossa uppoamisesta. == Lähteet == * === Viitteet === Luokka:Japanilaiset toisen maailmansodan lentotukialukset Luokka:Unryū-luokan lentotukialukset
Kristiāns Pelšs

Kristiāns Pelšs (9. syyskuuta 1992 Preiļi – 11. kesäkuuta 2013) oli latvialainen jääkiekkoilija, pelipaikaltaan laitahyökkääjä. Hän edusti kaudella 2012–2013 AHL-farmiliigassa pelaavaa Oklahoma City Baronsia. Pelšs oli Edmonton Oilersin seitsemännen kierroksen varaus vuodelta 2010. ==Kuolema== Pelšs kuoli kesäkuussa 2013. Hän oli hypännyt sillalta Väinäjokeen. Hän oli halunnut uida joessa, mutta hän hukkui. == Lähteet == * === Viitteet === Luokka:Latvialaiset jääkiekkoilijat Luokka:Edmonton Oilersin varaamat pelaajat Luokka:Vuonna 1992 syntyneet Luokka:Vuonna 2013 kuolleet
Keramin

Keramin () on Valko-Venäjän pääkaupungissa toimiva teollisuusyritys, joka valmistaa keraamisia rakennustarvikkeita ja sanitaaritilojen keramiikkaa niin julkiselle vallalle, muille yrityksille kuin yksityisasiakkaille. Suurelle yleisölle rautakaupoissa ja yrityksen omissa vähittäismyymälöissä myytäviin tuotteisiin kuuluu esimerkiksi keraamisia laattoja ja lavuaareja. Yrityksen enemmistöomistaja on Valko-Venäjän valtio ja yritysmuoto on osakeyhtiö (OAO). Yhtiön palveluksessa oli vuonna 2012 runsas 2 600 työntekijää. Aiemmin yhtiö oli pääosin yksityinen, mutta päämistaja joutui myymään määräävän osake- enemmistön valtiolle. Keraminin liikevaihto oli vuonna 2012 yhteensä 1 077 miljardia ja nettotulos 83,1 miljardia Valko-Venäjän ruplaa. Euroiksi muunnettuna liikevaihto oli 95,0 miljoonaa ja nettotulos 7,3 miljoonaa (valuuttamuunnos Valko-Venäjän virallisin vuoden 2012 lopun kurssein). Yritys vei osan tuotannostaan ulkomaille. Yhtiön nimi on esillä myös jääkiekkoseura HK Keramin Minskin nimessä. ==Lähteet== Luokka:Valkovenäläiset yritykset Luokka:Rakennustuotevalmistajat Luokka:Minsk Luokka:Rakentamisen tuotemerkit
Maroun Khoury Sader

Maroun Khoury Sader (25. joulukuuta 1926 Ain-Ebel – 26. elokuuta 2015) oli libanonilainen maroniitteihin kuuluva katolinen arkkipiispa. Hänet vihittiin papiksi Tyrin arkkieparkiaan 11. toukokuuta 1952 ja nimitettiin sen arkkipiispaksi 1. kesäkuuta 1992. Piispaksi vihkiminen seurasi 18. heinäkuuta. Pääkonsekraattorina toimi Nasrallah Pierre Sfeir, jota avustivat Roland Aboujaoudé ja Joseph Merhi.Catholic-Hierarchy.org: Archbishop Maroun Khoury Sader Khoury Sader jäi eläkkeelle 25. syyskuuta 2003. == Lähteet == Luokka:Libanonilaiset papit Luokka:Katoliset arkkipiispat Luokka:Vuonna 1926 syntyneet Luokka:Vuonna 2015 kuolleet
Chucrallah-Nabil El-Hage

Chucrallah-Nabil El-Hage (s. 26. helmikuuta 1943) on libanonilainen maroniitteihin kuuluva katolinen arkkipiispa. Hänet vihittiin papiksi 13. kesäkuuta 1970 ja valittiin kesäkuussa 2003 Tyrin arkkieparkian arkkipiispaksi. Piispaksi vihkiminen seurasi 29. marraskuuta. Pääkonsekraattorina toimi Nasrallah Pierre Sfeir, jota avustivat Roland Aboujaoudé ja Maroun Khoury Sader.Catholic-Hierarchy.org: Archbishop Chucrallah-Nabil El-Hage == Lähteet == Luokka:Libanonilaiset papit Luokka:Katoliset arkkipiispat Luokka:Vuonna 1943 syntyneet Luokka:Elävät henkilöt
Dzmitryi Verh’autsou

Dzmitryi Mikalajevitš Verh’autsou (, ; s. 10. lokakuuta 1986 Mogiljov, Valko- Venäjän SNT, Neuvostoliitto) on valkovenäläinen jalkapalloilija. Hän edustaa Ekstraklasassa pelaavaa Korona Kielcea ja on pelipaikaltaan puolustaja. ==Seurajoukkueura== Verh’autsou pelasi vuosina 2005–2011 valkovenäläisessä Naftan Novopolotskissa 164 ottelua, joissa teki 17 maalia. Joulukuussa 2011 hän teki kolmen vuoden sopimuksen Krylja Sovetov Samaran kanssa. Kesäkuussa 2014 hän teki kahden vuoden sopimuksen FK Ufan kanssa. Tammikuussa 2016 hän jätti seuran ja teki puolentoista vuoden sopimuksen Korona Kielcen kanssa. ==Maajoukkueura== Verh’autsou on pelannut vuodesta 2008 alkaen Valko-Venäjän maajoukkueessa ja tehnyt kolme maalia. ===Maajoukkuemaalit=== # Päivämäärä Paikka Vastustaja Tilanne Tulos Kilpailu 1 10. syyskuuta 2008 Estadi Comunal d'Andorra la Vella, Andorra la Vella, Andorra Andorra 1 – 0 3–1 MM2010-karsinnat 2 12. elokuuta 2009 Dinamo-stadion, Minsk, Valko-Venäjä Kroatia 1 – 2 1–3 MM2010-karsinnat 3 11. kesäkuuta 2013 Homelin keskusstadion, Homel, Valko-Venäjä Suomi 1 – 1 1–1 MM2014-karsinnat ==Lähteet== * * === Viitteet === Luokka:Valkovenäläiset jalkapalloilijat Luokka:Vuonna 1986 syntyneet Luokka:Elävät henkilöt
Plague Inc.

Plague Inc. on Ndemic Creationsin kehittämä ja julkaisema simulaatiopeli. Peli on julkaistu Android ja iOS-laitteille vuonna . Plague Inc. on saavuttanut yli 10 miljoonaa latausta, ja oli Yhdysvalloissa 15. ladatuin maksullinen peli App Storesta vuonna 2012. Pelin seuraaja Plague Inc.: Evolved on julkaistu Linuxille, Mac OS X:lle, Nintendo Switchille, PlayStation 4:lle, Windowsille ja Xbox Onelle. Seuraajassa on ominaisuuksia joita alkuperäisessä pelissä ei ollut.https://www.ndemiccreations.com/en/news/65-more-details-about-plague- inc-evolved-early-access-and-pricing == Pelaaminen == Pelissä tarkoituksena on luoda pandemia ja tartuttaa kaikki maailman ihmiset. Alkuvalintojen jälkeen pelaaja voi ohjata kehitystä. Pelissä on yksinkertaistettu maailman kartta josta pelaaja valitsee lähtöpaikan infektiolle. Valittavissa on bakteerin, viruksen, sienen, loisen, prionin, nano-viruksen tai bioaseen levittämä tauti. Sen jälkeen nimetään oma tauti, ja valitaan maa, josta tauti alkaa levitä. Pelin aikana tautia voi parannella esimerkiksi lisäämällä sen tappavuutta tai levittäytymistä. Kun kaikki ihmiset kuolevat, peli on voitettu. Pelissä on kolme eri vaikeustasoa, sekä neljäs vaikeustaso heille jotka luulivat että "vaikein oli helpoin". Liian aikaisin ilmenevät oireet saavat ihmiset havaitsemaan infektion ja etsimään vastakeinoa. == Vastaanotto == Peli on saanut Eurogamerin arvostelussa arvosanaksi 8/10. Peli on saanut IGN:n arvostelussa arvosanaksi 7/10. == Muuta == Maaliskuussa 2020 pelin kehittäjä Ndemic Creations ilmoitti, että Plague Inc. ei ole enää saatavilla Kiinassa. Tarkkaa syytä pelin kieltämiseen ei tiedetä, mutta uskotaan, että koronaviruspandemia saattoi vaikuttaa kieltämispäätökseen. == Lähteet == == Aiheesta muualla == * * Luokka:Strategiapelit Luokka:Simulaatiopelit Luokka:Vuoden 2012 videopelit
Song Jieun

Song Jieun (, s. ), lyhyesti Jieun, on eteläkorealainen laulaja ja näyttelijä, joka kuului yhtyeeseen Secret. Jieun ilmoitti eroamisesta yhtyeestä 28. helmikuuta 2018 Instagram-tilillään. Hän on esiintynyt useissa korealaisissa draamasarjoissa. Hänellä on myös oma soololevy nimeltä Going Crazy, jossa laulaa myös Bang Yong Guk. == Lähteet == == Aiheesta muualla == * * Luokka:Eteläkorealaiset laulajat Luokka:Eteläkorealaiset näyttelijät Luokka:Vuonna 1990 syntyneet Luokka:Elävät henkilöt
Paco

Francisco "Paco" Jémez Martín (s. 18. huhtikuuta 1970 Las Palmas, Kanariansaaret) on espanjalainen entinen jalkapalloilija ja nykyinen valmentaja. == Pelaajaura == ===Seurajoukkue=== Pelaajaurallaan Paco edusti muun muassa Córdobaa, Real Murciaa, Rayo Vallecanoa, Deportivo La Coruñaa ja Real Zaragozaa. Aragonialaisseuraa hän edusti pisimpään urallaan vuodet 1998–2004, joista kaikki maan korkeimmalla sarjatasolla Primera Divisiónissa, paitsi kausi 2002–2003. Hän päätti pelaajauransa Lugossa vuonna 2006 ollessaan 36-vuotias. ===Maajoukkue=== Paco teki ensiesiintymisensä Espanjan maajoukkueessa 23. syyskuuta 1998 ystävyysottelussa Venäjää vastaan. Paco valittiin joukkueen kokoonpanoon vuoden 2000 EM-kilpailuihin. Hän pelasi turnauksessa yhteensä kolme ottelua. == Valmentajaura == Paco aloitti valmentajauransa vuonna 2007 Alcalásta. Kaudeksi 2007–2008 Paco siirtyi Córdoban peräsimeen, josta hän sai kuitenkin potkut 11 ottelua ennen kauden päätöstä. Vuoden 2009 alussa hänestä tuli Cartagenan päävalmentaja, jonka hän johdatti loppukauden aikana lohkonsa voittajaksi. Tätä seurasi seurahistorian ensimmäinen nousu Segunda Divisióniin. Kesäkuussa 2012 Pacon ilmoitettiin ottavan madridilaisseura Rayo Vallecanon vetovastuun, jota hän oli jo aiemmin pelaajaurallaankin ehtinyt edustaa.Paco Jémez nuevo entrenador del Rayo Rayo Vallecano. Viitattu 13.6.2013. Pacon johdolla seura sijoittui kaudella 2012–2013 Espanjan pääsarjassa kahdeksanneksi, mikä on seuran historian paras saavutus. Kauden jälkeen Vallecano teki hänen kanssaan kaksivuotisen jatkosopimuksen. Paco Jémez renueva con el Rayo Mundo Deportivo. Viitattu 18.3.2016. Seuraavilla kausilla Paco luotsasi Rayon liigan keskikastiin sijoille 12 ja 11. Kaudella 2015–2016 joukkue romahti putoamistaisteluun ja lopulta putosi tiukassa taistelussa Segundaan pisteen erolla Sporting Gijóniin ja Granadaan. Kauden jälkeen uutisoitiin, että Paco neuvottelee siirtymisestä Granadan päävalmentajaksi.Jémez, al Granada Marca. Viitattu 17.6.2016. Pacon kolmivuotinen valmentajan pesti Granadaan vahvistettiin 20. kesäkuuta 2016.Paco Jémez ya es el nuevo entrenador del Granada Marca. Viitattu 20.6.2016. Pesti päättyi kuitenkin potkuihin jo syyskuun lopussa 2016, kun Granada oli juuttunut liigan toiseksi viimeiseksi.Granada sacked Jemez Football Espana. Viitattu 15.12.2016. Marraskuun lopussa 2016 Pacosta tuli meksikolaisseura Cruz Azulin päävalmentaja.Paco Jémez ya es entrenador del Cruz Azul Marca. Viitattu 15.12.2016. == Lähteet == == Aiheesta muualla == * Pacon pelaajauran tilastot BDFutbol-sivustolla * Pacon valmentajauran tilastot BDFutbol-sivustolla Luokka:Espanjalaiset jalkapalloilijat Luokka:Espanjalaiset jalkapallovalmentajat Luokka:Vuonna 1970 syntyneet Luokka:Elävät henkilöt
Paul Anderson (painonnostaja)

Paul Edward Anderson (17. lokakuuta 1932 Toccoa, Georgia, Yhdysvallat - 15. elokuuta 1994 Vidalia, Georgia, Yhdysvallat) oli yhdysvaltalainen painonnoston olympiavoittaja.Sports Reference LLC Anderson voitti Melbournen olympialaisissa 1956 kultaa raskaassasarjassa (yli 90 kg) tuloksella 500 kg. Hän punnersi tuloksekseen 167,5 kg, tempasi 145 kg ja työnsi 187,5 kg. Hän sai saman yhteistuloksen kuin Argentiinan Humberto Selvetti mutta voitti kultaa argentiinalaista kevyempänä. Vuonna 1955 hän voitti maailmanmestaruuden 37,5 kilon erolla seuraavaan. == Lähteet == * === Viitteet === Luokka:Yhdysvaltalaiset olympiavoittajat Luokka:Yhdysvaltalaiset painonnostajat Luokka:Vuonna 1932 syntyneet Luokka:Vuonna 1994 kuolleet
Humberto Selvetti

Humberto Selvetti (31. maaliskuuta 1932 Colón, Entre Ríos, Argentiina – 26. huhtikuuta 1992 Wilde, Buenos Airesin maakunta, Argentiina) oli argentiinalainen painonnoston kaksinkertainen olympiamitalisti. Selvetti saavutti Helsingin olympialaisissa 1952 pronssia raskaassasarjassa (yli 90 kg) tuloksella 432,5 kg. Melbournen olympialaisissa 1956 hän saavutti hopeaa tuloksella 500 kg. Hän sai saman yhteistuloksen kuin Yhdysvaltain Paul Anderson, mutta jäi tätä painavampana hopealle. Tokion olympialaisissa 1964 hän sijoittui 17:nneksi tuloksella 445 kg. MM-kilpailuissa Selvetti saavutti pronssia vuonna 1953 tuloksella 450 kg ja hopeaa vuonna 1957 tuloksella 485 kg. Pan-Amerikan kisoissa hän saavutti hopeaa vuosina 1955 ja 1959. == Lähteet == == Aiheesta muualla == * Luokka:Argentiinalaiset olympiamitalistit Luokka:Argentiinalaiset painonnostajat Luokka:Vuonna 1932 syntyneet Luokka:Vuonna 1992 kuolleet
En+ Group

En+ Group on suuri venäläinen yksityisyritys, miljardööri Oleg Deripaskan hallitseman investointirahasto Bazovyi elementin kaivos-, metalli-, energia- ja logistiikka-alalla toimiva teollisuuskonserni. Suuri osa konsernin tuotantolaitoksista sijaitsee Itä-Siperian talousalueella. Vuonna 2011 konserni tuotti omistustensa kautta esimerkiksi 4,12 miljoonaa tonnia alumiinia (RUSALin suurin omistaja), 56 miljoonaa tonnia hiiltä, 80,4 TWh sähköä (Venäjän suurimpia sähköntuottajia, esimerkiksi EuroSibEnergo kuuluu konserniin). En+ Groupin palveluksessa on yli 100 000 henkeä. Yhtiö perustettiin vuonna 2002. Alkuvuonna 2024 yhtiö suunnitteli tuulivoimatarvikkeiden valmistusta Venäjän kaukoidässä kiinalaisten kumppaneiden kanssa.https://www.reuters.com/sustainability/climate-energy/en- may-build-wind-turbine-equipment-plant-russia-with-chinese-partners- state-2024-02-06/ == Lähteet == == Aiheesta muualla== * Bloomberg Businessweek: Company Overview of En+ Group Ltd. (businessweek.com) * En+ Mulls Partnership Deal With Chinese and South Korean Firms (3/2013) (themoscowtimes.com) * Oleg Deripaska - Net Worth $8.5 B As of March 2013 (forbes.com) * Energy En+ Group (basel.ru) Luokka:Venäläiset pörssiyhtiöt Luokka:RTS Index Luokka:MOEX Index
Ciriaco Benavente Mateos

Ciriaco Benavente Mateos (s. 3. tammikuuta 1943 Malpartida de Plasencia) on espanjalainen roomalaiskatolinen piispa. Hänet vihittiin papiksi Plasencian hiippakuntaan 4. kesäkuuta 1966 ja nimitettiin Coria-Cáceresin hiippakunnan johtoon 17. tammikuuta 1992. Piispaksi vihkiminen seurasi 22. maaliskuuta. Pääkonsekraattorina toimi Mario Tagliaferri, jota avustivat Marcelo González Martín ja Santiago Martínez Acebes.Catholic-Hierarchy.org: Bishop Ciriaco Benavente Mateos Benavente Mateos sai 16. lokakuuta 2006 nimityksen Albaceten piispaksi, jonka virkaan hänet asetettiin 16. joulukuuta. == Lähteet == Luokka:Espanjalaiset papit Luokka:Katoliset piispat Luokka:Vuonna 1943 syntyneet Luokka:Elävät henkilöt
Thomas John Curry

Thomas John Curry (s. 17. tammikuuta 1943 Drumgoon) on irlantilaissyntyinen, Yhdysvalloissa toimiva roomalaiskatolinen piispa. Hänet vihittiin papiksi Los Angelesin arkkihiippakuntaan 17. kesäkuuta 1967 ja nimitettiin Los Angelesin vihkipiispaksi sekä Ceanannus Mórin titulaaripiispaksi 8. helmikuuta 1994. Piispaksi vihkiminen seurasi 19. maaliskuuta. Pääkonsekraattorina toimi Roger Michael Mahony, jota avustivat John James Ward ja Armando Xavier Ochoa.Catholic-Hierarchy.org: Bishop Thomas John Curry == Lähteet == Luokka:Irlantilaiset papit Luokka:Yhdysvaltalaiset katoliset piispat Luokka:Vuonna 1943 syntyneet Luokka:Elävät henkilöt
Armando Xavier Ochoa

Armando Xavier Ochoa (s. 9. huhtikuuta 1943 Oxnard) on yhdysvaltalainen roomalaiskatolinen piispa. Hänet vihittiin papiksi Los Angelesin arkkihiippakuntaan 23. toukokuuta 1970 ja nimitettiin sen vihkipiispaksi sekä Sitifiksen titulaaripiispaksi 23. joulukuuta 1986. Piispaksi vihkiminen seurasi 23. helmikuuta 1987. Pääkonsekraattorina toimi Roger Michael Mahony, jota avustivat John James Ward ja Juan Alfredo Arzube.Catholic-Hierarchy.org: Bishop Armando Xavier Ochoa Ochoa sai 1. huhtikuuta 1996 nimityksen El Pason piispaksi, jonka virkaan hänet asetettiin 26. kesäkuuta. Hänet nimitettiin 1. joulukuuta 2011 Fresnon piispaksi, ja tähän virkaan hänet asetettiin 2. helmikuuta 2012. == Lähteet == Luokka:Yhdysvaltalaiset katoliset piispat Luokka:Vuonna 1943 syntyneet Luokka:Elävät henkilöt
Daniel Thomas Turley Murphy

Daniel Thomas Turley Murphy (s. 25. tammikuuta 1943 Chicago, Illinois) on yhdysvaltalainen, Perussa toimiva roomalaiskatolinen piispa. Hänet vihittiin augustinolaiseksi papiksi 21. joulukuuta 1968 ja nimitettiin Chulucanasin koadjuuttoripiispaksi 25. toukokuuta 1996. Piispaksi vihkiminen seurasi 17. elokuuta. Pääkonsekraattorina toimi Juan Conway McNabb, jota avustivat Fortunato Baldelli ja Oscar Rolando Cantuarias Pastor.Catholic-Hierarchy.org: Bishop Daniel Thomas Turley Murphy, O.S.A. Turley Murphysta tuli 28. lokakuuta 2000 Chulucanasin piispa. == Lähteet == Luokka:Yhdysvaltalaiset katoliset piispat Luokka:Vuonna 1943 syntyneet Luokka:Elävät henkilöt
Juan Conway McNabb

Juan Conway McNabb (11. joulukuuta 1925 Beloit, Wisconsin – 26. helmikuuta 2016) oli yhdysvaltalainen, Perussa toiminut roomalaiskatolinen piispa. Hänet vihittiin augustinolaiseksi papiksi 24. toukokuuta 1952 ja nimitettiin Chulucanasin prelaatiksi 4. maaliskuuta 1964. Lisäksi hän sai 8. huhtikuuta 1967 nimityksen Saia Maiorin titulaaripiispaksi, jona hän toimi, kunnes erosi 27. joulukuuta 1977. McNabbin konsekroi 17. kesäkuuta 1967 John Patrick Cody, jota avustivat Petrus Canisius Jean van Lierde ja Erasmo Hinojosa Hurtado.Catholic-Hierarchy.org: Bishop Juan Conway McNabb, O.S.A. 12\. joulukuuta 1988 Chulucanasista tuli hiippakunta ja McNabbista sen piispa. Hän jäi eläkkeelle 28. lokakuuta 2000. Hän osallistui Vatikaanin toiseen kirkolliskokoukseen. == Lähteet == Luokka:Yhdysvaltalaiset papit Luokka:Katoliset piispat Luokka:Vuonna 1925 syntyneet Luokka:Vuonna 2016 kuolleet